ചീങ്കണ്ണിപ്പാലിയിലെ റോപ് വേ പൊളിച്ചുനീക്കാന് നോട്ടീസ് അരീക്കോട് റസ്റ്റോറന്റിനുള്ള അനുമതിയുടെ മറവില് കക്കാടുംപൊയില് ചീങ്കണ്ണിപ്പാലിയിലെ വിവാദ തടയണക്ക് കുറുകെ നിയമ വിരുദ്ധമായി കെട്ടിയ റോപ് വേ പൊളിച്ചുനീക്കണമെന്നാവശ്യപ്പെട്ട് ഊര്ങ്ങാട്ടിരി ഗ്രാമപഞ്ചായത്ത് സെക്രട്ടറി നോട്ടീസ് നല്കി. പി വി അന്വര് എം എല് എയുടെ ഭാര്യാപിതാവിന്റെ ഉടമസ്ഥതയിയാണ് റസ്റ്റോറന്റ്. അനധികൃത നിര്മാണങ്ങള് പൊളിച്ചുനീക്കി ഒരു മാസത്തിനകം റിപ്പോര്ട്ട് നല്കണമെന്ന തദ്ദേശ സ്വയംഭരണ സ്ഥാപനങ്ങളുടെ ഓംബുഡ്സ്മാന് ജസ്റ്റിസ് പി എസ് ഗോപിനാഥന്റെ ഉത്തരവിന്റെ അടിസ്ഥാനത്തിലാണ് പഞ്ചായത്ത് നടപടി. കോഴിക്കോട് തിരുവണ്ണൂര് കോട്ടണ്മില് റോഡ് ഹഫ്സമഹല് സി കെ അബ്ദുല് ലത്വീഫിനോട് റോപ് വേ പൊളിച്ചുനീക്കണമെന്നും അല്ലെങ്കില് പഞ്ചായത്ത് പൊളിച്ച് നീക്കി അതിന് ചിലവാകുന്ന തുക ഈടാക്കുമെന്നും കാണിച്ചാണ് സെക്രട്ടറി ഇ ആര് ഓമന അമ്മാളു നോട്ടീസ് നല്കിയത്. ഓംബുഡ്സ്മാന് ഉത്തരവ് സംബന്ധിച്ച് പഞ്ചാത്ത് ബോര്ഡ് യോഗം ചര്ച്ച ചെയ്യുകയും നടപടിയെടുക്കാന് സെക്രട്ടറിയെ ചുമതലപ്പെടുത്തുകയും ചെയ്തിരുന്നു. നിലമ്ബൂര് സ്വദേശി എം പി വിനോദിന്റെ പരാതിയിലാണ് റോപ് വേ അടക്കമുള്ള അനധികൃത നിര്മാണങ്ങള് പൊളിക്കാന് ഓംബുഡ്സ്മാന് ഉത്തരവിട്ടത്. ചീങ്കണ്ണിപ്പാലിയില് വനത്തിലേക്കൊഴുകുന്ന കാട്ടരുവിക്ക് കുറുകെ പി വി അന്വര് കെട്ടിയ തടയണ പൊളിച്ചുനീക്കാന് മലപ്പുറം കലക്ടര് ഉത്തരവിട്ടിരുന്നു. റഫാല് കോഴ: വെളിപ്പെടുത്തലുകളോട് കണ്ണടച്ച് അന്വേഷണ ഏജന്സികള് സ്വകാര്യ ബസ് ചാര്ജ് വര്ധനക്ക് എല് ഡി എഫിന്റെ അനുമതി സംസ്ഥാനത്ത് വാക്സിനേഷന് നാല് കോടി പിന്നിട്ടു രാജ്യസഭാ ഉപതിരഞ്ഞെടുപ്പ്: കേരള കോണ്ഗ്രസ് എമ്മിന് നല്കാന് എല് ഡി എഫ് ബത്തേരി കോഴക്കേസില് ബിജെപിക്ക് കുരുക്ക് മുറുകുന്നു പ്രസീതയുടെ കൂടുതല് ശബ്ദരേഖകള് ക്രൈംബ്രാഞ്ചിന് ലഭിച്ചു സംസ്ഥാനത്ത് ഇന്ന് 6,409 പേര്ക്ക് കൊവിഡ് 47 മരണം